 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2022. gada 24. maijā Nr.303** (protokols Nr. 12, 41. p.)

**Par finansējuma piešķiršanu lietus kanalizācijas tīkla izbūvei Valdemāra bulvārī 6, Madonā**

2021. gada 31.augustā tika saņemta informācija no Kalna iela 3, Madona (kad.Nr. 7001 001 0208), īpašnieces par situāciju, kad lietus laikā applūst viņai piederošs īpašums, jo lietus kanalizācijas tīkls Madonas pilsētas vidusskolā Valdemāra bulvārī 6, Madonā, nespēj nodrošināt lietus ūdeņu savākšanu.

Lai nodrošinātu lietus ūdeņu savākšanu no Madonas vidusskolas teritorijas, nepieciešams papildus izbūvēt lietus kanalizācijas tīklu. Lietus kanalizācijas tīkla izbūves izmaksas plānotas EUR 5009,62 apmērā (t.sk. PVN 21% 869,44 EUR).

Pamatojoties uz sniegto informāciju, ņemot vērā 17.05.2022. Uzņēmējdarbības, teritoriālo un vides jautājumu komitejas un 24.05.2022. Finanšu un attīstības komitejas atzinumu, **atklāti balsojot: PAR – 16** (Agris Lungevičs, Aigars Šķēls, Aivis Masaļskis, Andris Dombrovskis, Artūrs Čačka, Artūrs Grandāns, Gatis Teilis, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Vita Robalte, Zigfrīds Gora), **PRET – NAV**, **ATTURAS – NAV**,Madonas novada pašvaldības dome **NOLEMJ:**

1. Piešķirt finansējumu lietus kanalizācijas tīkla izbūvei Valdemāra bulvārī 6, Madonā, EUR 5009,62 apmērā no Madonas novada pašvaldības dabas resursu nodokļu ieņēmumiem.

Domes priekšsēdētājs A.Lungevičs

*Lutce 29287466*